text: Færre forbrydelser i Billund - flere i Horsens
  24 januar 2012 kl. 10.21
  Antallet af forbrydelser er faldet med næsten 10 pct. i Billund. Til gengæld har Horsens fået flere forbrydere, viser Sydøstjyllands Politi's årsstatistik.
  I Billund faldt antallet af anmeldelser med knap ti procent - fra 2.000 i 2010 til 1.817 i 2011.
  Modsat Horsens, hvor der i 2010 blev anmeldt 5.473 forbrydelser, mens tallet for 2011 er 5.757.
  Det samlede antal anmeldelser i politikredsen steg sidste år med en procent - til ialt 32.377.
  Sydøstjyllands Politi dækker Billund, Fredericia, Horsens, Kolding, Vejle, Skanderborg og Hedensted.
  